laion/Wikipedia-Exotic huggingface dataset:
אילנה דורפמן

אילנה דורפמן (נולדה ב-10 ביולי 2001) היא אתלטית ישראלית, אלופת ישראל בריצת 100 מטר (2023), בריצת 200 מטר (2023) ובריצת 400 מטר (2021) ושותפה לשיא ישראל בריצת שליחות 4x100 מטר. דורפמן נולדה בחיפה לאלכסנדר ולסבטלנה דורפמן. בגיל צעיר הם עברו לחולון. היא החלה להתאמן בגיל 12 כחלק ממגמת האתלטיקה בחטיבת הביניים בהדרכתם של רפי גורדצקי ואביב דיין בהפועל חולון. היא זכתה במדליות רבות במסגרת אליפויות ישראל לקדטים ונוער. באליפות ישראל שנערכה ביולי 2019 זכתה דורפמן במדליית ארד בריצת 200 מטר בשיא אישי חדש של 24.90 שניות, אחרי אולגה לנסקי מלידר ירושלים (23.87 שניות) וגל קדמון מאתלטי הנגב (24.10 שניות). נוסף לכך, היא סיימה במקום חמישי בריצת 100 מטר בשיא אישי חדש של 12.13 שניות. באליפות אירופה לאומות דרג ב' שנערכה בורזדין שבקרואטיה ב-10 באוגוסט היא סיימה במקום שלישי בריצת שליחות 4x100 מטר ביחד עם גל קדמון, דיאנה ויסמן ואולגה לנסקי. באליפות השיגו שיא ישראלי חדש של 44.85 שניות, שיפור לשיא הקודם שעמד על 45.15 שניות. במסגרת ליגת היהלום שנערכה בפריז ב-24 באוגוסט, סיימה במקום חמישי בריצת שליחות 4x100 מטר ביחד עם גל קדמון, דיאנה ויסמן ואולגה לנסקי בשיא ישראלי חדש נוסף של 44.79 שניות. באליפות הבלקן שהתקיימה בפראווץ שבבולגריה בתחילת ספטמבר 2019 (אנ') היא זכתה במדליית זהב בריצת שליחות 4x100 מטר בתוצאה של 45.00 שניות. בשנת 2021 זכתה בתואר אלופת ישראל בריצת ה-400 מטר עם התוצאה 57.39 שניות. בשנת 2023 זכתה בתארים אלופת ישראל בריצת 100 (11.70 שניות) ו-200 מטר (24.21 שניות) ונכנסה לרשימת ה-5 הטובות בכל הזמנים בשני המקצועות. ריצת 100 מטר: 11.70 שניות (2023) ריצת 200 מטר: 24.03 שניות (2023) ריצת 400 מטר: 57.39 שניות (2022) רענן וייס, הכירו את אילנה דורפמן מחולון: הדבר הבא על מסלול הריצה הישראלי, באתר mynet (כפי שנשמר בארכיון האינטרנט), 14 באפריל 2014 אילנה דורפמן, באתר מבט למרוץ שיא ישראלי חדש בריצת 4X100 נשים, באתר ישראל היום, 10 באוגוסט 2019 סתיו איפרגן, ‏‏אליפות אירופה לאומות: שיא ישראלי בריצת 100X4 מטרים לנשים, באתר ספורט1, 10 באוגוסט 2019 שיא ישראלי חדש בריצת 4x100 מטר נשים, באתר איגוד האתלטיקה בישראל
וספה T5

ספה T5 (באיטלקית: Vespa T5) הוא קטנוע מתוצרת יצרנית הרכב הדו-גלגלי פיאג'ו, ממשפחת המותג וספה, אשר יוצר באיטליה בין השנים 1999–1985. "Vespa T5 Mk1". "Vespa T5 Classic". "Vespa T5 Millennium". כמו הוספה הקלאסית, לדגם "וספה T5" היו לוחות גוף מלאים מפלדה ומשקלם כ- 112 ק"ג (ריק). המנוע שוכן בצד הימני האחורי בזרוע מתנדנדת והצד השמאלי הכיל גלגל רזרבי. הבלם האחורי הופעל על ידי דוושת רגל ימין. מסגרת אופנוע ("Motorcycle frame" (אנ')) - יחידה. מנוע קירור אוויר. מאייד קצר באורך 25 מילימטרים מתוצרת "Dell'orto" סוג מאייד : "Dell'orto 24/24 G". מערכת הצתה מסוג "CDI ignition" (אנ') (סוג של מערכת הצתה אלקטרונית לרכב הנמצאת בשימוש נרחב במנועים חיצוניים, אופנועים, מכסחות דשא, מסורי שרשרת, מנועים קטנים, מטוסים מונעי טורבינה ומספר דגמי מכוניות). מערכת החשמל הופעלה באמצעות מגנטו לאחר התנעת המנוע. בלמים: קדמי ואחורי: בלמי תוף. צמיגים: 12 אינץ'. קיבולת שמן למנוע, מצמד ותיבת הילוכים : 500 מיליליטר (0.5 ליטר). קטנוע וספה וספה GTS וספה קוזה מדיה וקבצים בנושא וספה T5 בוויקישיתוף וספה T5, סרטון באתר יוטיוב וספה T5, סרטון באתר יוטיוב אתר מותג וספה הבינלאומי (באנגלית) "וספה T5" - תמונות id.pinterest.com/vespark/vespa-t5 היסטורית קטנועי "וספה" vespa.com/en_EN/Heritage מאייד Dell'orto 24/24 G pedparts.co.uk/product/3630/dellorto-si-2424-g-carburettor-vespa-px-and-t5
הלני בגן

הלני בגן (בהולנדית: Helene Baggen; נולדה ב-1 בינואר 1920 – לא ידוע) הייתה נזירה קתולית, מחסידי אומות העולם, שהצילה במלחמת העולם השנייה ארבעה ילדים יהודים. הלני עבדה בבית היתומים של הכנסייה הקתולית במסדר של האחיות וינסנט דה פול (Daughters of Charity of Saint Vincent de Paul) שנמצא בלוון שבבלגיה. היא הייתה אחראית על הילדים בגילאי שבע עד אחת-עשרה. בית היתומים שימש בין היתר כמקום מחסה לילדים יהודים. האחות הלני טיפלה בהם וגילתה כלפיהם אהבה ודאגה. כשהתחילו אקציות במסגרתן הוצאו משפחות יהודיות מבתיהם, רבים מהם ניסו לחפש מקום מקלט בטוח. האחות מריה (Léontine van Schoonbeeck), הנזירה הראשית שניהלה את בית היתומים, הסכימה להגן על שני ילדים יהודים: יצחק ומאיר, והעבירה אותם לאחריותה של האחות הלני. הוריהם נעצרו לאחר מכן אך שני הילדים שרדו בזכות פעולתה. ב־8 בספטמבר 1942, המשטרה חסמה את רחוב דו-מירויור בבריסל ועצרה את כל היהודים שהתגוררו שם. יוסף נובאק הצעיר הצליח לשרוד בזכות שהתחבא בארון. לאחר סיום האקציה, יוסף נתקל באיש משטרה שהחליט למסור אותו ל-Oeuvre Nationale de l’Enfance – הארגון הצרפתי לשלום הילד. משם הועבר יוסף לבית היתומים של האחות מרי וגם הוא הועבר לטיפולה המסור של האחות הלני . מסדר הישועים של לוון העביר לבית היתומים ילדים יהודים נוספים שהוריהם גורשו. באופן זה, בית היתומים סיפק מחסה לכעשרים ילדים יהודים. ארבעה מתוכם היו תחת האחריות הישירה של הלני. היא הצליחה להסוות את הילדים היהודים כשהלבישה אותם בדומה ליתר ילדי בית היתומים. לאחר הפצצות גרמניות כבדות ב־1944, נאלצו לפנות את בית היתומים. הלני ברחה יחד עם ארבעת הילדים היהודים שבאחריותה לאגנהובן ואברלה (Heverlee), שם הצליחו להתחבא עד סוף המלחמה בעזרת אנשי מסדר הישועים ואנשי המסדר הסלאסי (Salesians of Don Bosco). התעוזה של האחות מרי והמסירות של האחות הלני הם שתרמו להצלתם. ב-7 לדצמבר 2003 הוכרו הלני והאחות מרי כחסידות אומות עולם בטקס, שהתקיים בבריסל. תיק מספר M.31.2/9938, באתר ארכיון יד ושם ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הלני בגן".
יחסי ברוניי–יפן

יחסי ברוניי–יפן (במלאית: Hubungan Brunei - Jepun, ביפנית: 日本とブルネイの関係) הם היחסים הדיפומטיים בין ברוניי לבין יפן. לברוניי יש שגרירות בטוקיו, בירת יפן, וליפן יש שגרירות בבנדר סרי בגוואן, בירת ברוניי. היחסים בין שתי המדינות נוסדו לראשונה ב-2 באפריל 1984. הקשרים בין יפן וברוניי הדוקים וחזקים מאוד, במיוחד בתחום הכלכלה. ברוניי מסתמכת על יפן לצורך ייבוא של כלי רכב, ציוד בנייה, מוצרים אלקטרוניים ומוצרי חשמל לבית השולטים בשוק בברוניי. הסולטן מברוניי ערך ביקור ממלכתי ביפן באפריל 1984. במהלך ביקורו ביפן ערך הסולטן פגישה ממלכתית עם קיסר יפן דאז הירוהיטו בארמון הקיסר של טוקיו. בזמן הפגישה בין הסולטן מברוניי לבין הירוהיטו שני המלכים החליפו תוארי כבוד בין שתי המדינות. בשנת 1989 ביקר שוב הסולטן מברוניי ביפן כדי להשתתף בהלווייתו של הירוהיטו. שנה לאחר מכן ב-12 בנובמבר 1990 נכח הסולטן בטקס הכתרתו של אקיהיטו לקיסרות יפן. בספטמבר 1996 ביקר נסיך היטאצ'י, מאסהיטו ואשתו הנאקו בברוניי. זוהי הייתה הפעם הראשונה שמישהו מהמשפחה הקיסרית של יפן ביקר בברוניי. ב-9 בספטמבר 2004, בין אורחי המלוכה שהוזמנו, השתתף נסיך הכתר נארוהיטו (כיום קיסר יפן) בחתונתו המלכותית של נסיך הכתר של ברוניי. ב-5 באוקטובר 2017, לרגל יובל הזהב של הסולטאן מברוניי לכס המלוכה, חתמו הקיסר אקיהיטו והקיסרית מיצ'יקו על ספר הברכה כדי להעביר את ברכתם לסולטן. החתימה התקיימה בשגרירות ברוניי בטוקיו. במהלך השנים נחתמו הסכמים כלכליים בין שתי המדינות, כגוון: השותפות הכלכלית ברוניי–יפן. בתעשיית הנפט והגז נמכרו ליפן למעלה מ־82% גז טבעי נוזלי ברונאי (LNG). חברות יפניות פעלו בהשקעות בברוניי ותכננו פרויקטים חדשים בתחומים אחרים כגון פטרוכימיה ואוכל. שתי המדינות גם רקמו שיתופי פעולה בתחום האנרגיה המתחדשת ובחסכון באנרגיה. בנוסף, שתי המדינות אשררו את הסכם השותפות הכלכלית האזורית המקיפה שצפוי להיכנס לתוקף בינואר 2022. מדיה וקבצים בנושא יחסי ברוניי–יפן בוויקישיתוף Japan, web.archive.org, ‏2014-02-22 Brunei-Japan Trade Relations, web.archive.org, ‏2014-03-08 "Brunei awaits grand royal wedding" (באנגלית בריטית). 2004-09-08. נבדק ב-2020-03-15. Signing Of Congratulatory Book | Brunei's No.1 News Website, www.brudirect.com Japan-Brunei Economic Partnership Agreement, Ministry of Foreign Affairs of Japan (באנגלית) J.T. Quigley – The Diplomat, thediplomat.com Ministry of Foreign Affairs of Japan, The date of the entry into force of the Regional Comprehensive Economic Partnership Agreement, November 3 2021 Yen Nee Lee, "World’s largest trade deal will come into force in January. The U.S. won’t be part of it", CNBC, November 3 2021
בידספיריט

בידספיריט (באנגלית: Bidspirit) הוא פורטל אינטרנט ישראלי, המרכז מכירות פומביות של פרטי אספנות בישראל. החברה נוסדה בשנת 2012, ומציעה לאלפי בתי מכירות פומביות בישראל ובעולם ממשק אינטרנטי לניהול בית מכירות וניהול מכירות ומכרזים פומביים בשידור חי. האתר מאפשר השארת הצעות מוקדמות, צפייה וחיפוש בכל הקטלוגים משנת 2012 ועד היום. נכון לשנת 2024, בידספיריט הוא אתר האינטרנט היחידי בישראל שמאגד בתי מכירות פומביות בישראל לכדי אתר אינטרנט אחד[דרוש מקור]. עד לשנה זו נערכו במסגרת האתר יותר מ-37,000 מכירות פומביות והוצעו למכירה כ-12,000,000 פריטים (לוטים). בין פריטי האתר קיימים פריטי יודאיקה, ישראלינה, ציורים, פסלים, צילומים, אביזרים וכלי אספנות למיניהם (כדוגמת כלי חרסינה, בולים, מטבעות וכרזות) תכשיטים, ואף רכבים ונדל"ן מכונס נכסים (כולל משטרת ישראל). אתר האינטרנט הרשמי של בידספיריט
יחסי בנגלדש – ניו זילנד

יחסי בנגלדש–ניו זילנד הם יחסי החוץ בין בנגלדש לניו זילנד. בנגלדש וניו זילנד אינם חולקים יחסים דיפלומטיים ישירים זה עם זה. שגרירות ניו זילנד להודו בניו דלהי מוסמכת אף לבנגלדש ואילו שגרירות בנגלדש לאוסטרליה בקנברה מוסמכת אף לניו זילנד. שר הבריאות של בנגלדש, ד"ר רוהאל האק, ערך ביקור רשמי בוולינגטון באוגוסט 2009. בשנת 2014, שליח מיוחד של ראש ממשלת ניו זילנד, סר ג'ים בולגר ערך ביקור רשמי של ארבעה ימים בדאקה. בנגלדש וניו זילנד שיתפו פעולה זה עם זה בתחום החינוך. מדי שנה מוענקות מספר מלגות לסטודנטים לתארים מתקדמים מבנגלדש ללימודים בניו זילנד. הסחר הבילטרלי בין בנגלדש לניו זילנד גדל בהתמדה. ניו זילנד הפכה לאחד השווקים החדשים לתעשיית בניית הספינות של בנגלדש כאשר ממשלת ניו זילנד חתמה על עסקה עם המספנה הימית המערבית בשנת 2013 לבניית ספינה שעתידה לצאת לאוקיינוס שתפעל בין איי טוקלאו לסמואה. כשתיבנה הספינה, זו תהיה הספינה הראשונה מתוצרת בנגלדש עבור האוקיינוס השקט. עם זאת, העסקה עוררה מחלוקות מכיוון שממשלת ניו זילנד בחרה בחברה זרה על פני המספנות המקומיות. יצוא בנגלדש אחר לניו זילנד כולל בגדים ארוגים וצמר, מוצרי יוטה וכדומה. הסחר הדו-צדדי הוא לרוב לטובת ניו זילנד. בשנת 2011 הסתכם הסחר הדו-צדדי בין המדינות בכמעט 200 מיליון דולר, מתוכם, קצת יותר מ-150 מיליון דולר, היה הייצוא של ניו זילנד לבנגלדש. פריטי הייצוא של ניו זילנד נשלטים ברובם על ידי מוצרי חלב. "People's Republic of Bangladesh". New Zealand Ministry of Foreign Affairs & Trade. נבדק ב-18 באפריל 2014. {{cite web}}: (עזרה) "New Zealand seeks Bangladesh support". New Age. Dhaka. אורכב מ-המקור ב-20 באפריל 2014. נבדק ב-18 באפריל 2014. {{cite news}}: (עזרה) "NZ to increase scholarships for B'deshi students". The Financial Express. Dhaka. נבדק ב-18 באפריל 2014. {{cite news}}: (עזרה) "Western Marine secures contract to build vessel for New Zealand". The Daily Star. נבדק ב-18 באפריל 2014. {{cite news}}: (עזרה) "Made in Bangladesh". Bdnews24.com. נבדק ב-18 באפריל 2014. {{cite news}}: (עזרה)
Nadav Guedj

Nadav Guedj (בעברית: נדב גדג') הוא אלבום הבכורה של הזמר הישראלי נדב גדג'. האלבום יצא לאור ב-25 במאי 2016, על ידי חברת התקליטים טדי הפקות. האלבום הופק במלואו על ידי ינון יהל. בין הסינגלים שיצאו מהאלבום הם "Golden Boy" אשר ייצג את ישראל באירוויזיון 2015, "Good Vibes", ו-"Jump", שהגיעו לצמרת המצעד השבועי של מדיה פורסט. "Golden Boy" - יצא לאור ב-15 במרץ 2015, כסינגל הראשון מתוך האלבום וכשירה של ישראל באירוויזיון 2015. עם יציאתו, נכנס השיר אל המקום הראשון במצעד השבועי של מדיה פורסט. "Good Vibes" - יצא לאור ב-19 באוגוסט 2015, כסינגל השני מתוך האלבום. עם יציאתו, נכנס השיר אל המקום הראשון במצעד השבועי של מדיה פורסט. "Jump" - יצא לאור ב-1 בדצמבר 2015, כסינגל השלישי מתוך האלבום. עם יציאתו, נכנס השיר אל המקום השלישי במצעד השבועי של מדיה פורסט. "Make You Mine" - יצא לאור ב-1 במרץ 2016, כסינגל הרביעי מתוך האלבום. "Hold the City" - יצא לאור ב-14 במאי 2016, כסינגל החמישי מתוך האלבום. "Elle M'rend Fou" - יצא לאור ב-25 במאי 2016, כסינגל השישי מתוך האלבום. עם יציאתו, נכנס השיר אל המקום השביעי במצעד השבועי של מדיה פורסט. niv the tool, המצעד השבועי של מדיה פורסט, באתר mediaforest-group
פרנק קוק

פרנק קוק (באנגלית: Frank Cook; נולד בשנת 1940) הוא מתופף ומוזיקאי אמריקאי. הוא החל את הקריירה כמתופף ג'אז, ולאורך השנים הפך למתופף בלוז ורוק. היה חבר בלהקת Canned heat ולאחר מכן הצטרף ללהקת הרוק בלוז האמריקאית Pacific Gas & Electric, תוך שיתופי פעולה עם מספר להקות. קוק התחיל כמתופף ג'אז ובמהרה היה למוזיקאי מנוסה, שניגן עם מוזיקאי הג'אז הגדולים ביותר בתקופתו, כמו צ'רלי האדן, צ'ט בייקר ואלמו הופ. הוא גם שיתף פעולה עם אמני מוזיקת סול כמו שירלי אליס ודובי גריי. קוק הצטרף ללהקת Canned Heat, בתחילה כמחליף של המתופף רון הולמס בשנת 1967. לאחר מכן הוא היה למתופף הקבוע של הלהקה. הוא נשאר בלהקה במשך כמה שנים עד שהוחלף על ידי פיטו דה לה פארה. בהמשך הצטרף קוק ללהקת Pacific Gas & Electric, ובמשך זמן מה שימש כמנהלה. תאונת דרכים סיימה את הקריירה שלו כמתופף של Pacific Gas & Electric, והוא הוחלף על ידי רון וודס. לאחר מכן החל קוק בקריירה כפסיכואנליטיקאי בקליפורניה. הוא למד במכון הפסיכואנליטי בדרום קליפורניה והמכון לפסיכואנליזה עכשווית בלוס אנג'לס. בהמשך כיהן כנשיא האגודה הפסיכואנליטית הדרומית בקליפורניה. (Canned Heat (1967 (Boogie with Canned Heat (1968 (Living the Blues (1968 (Hallelujah (1969 (Future Blues (1970 (Get It On (1968 (Pacific Gas and Electric (1969 (Are You Ready? (1970 (PG&E (1971 (Starring Charlie Allen (1973 (The Best of PG&E (1973 (Live 'N' Kicking at Lexington (2000 פרנק קוק, ברשת החברתית פייסבוק פרנק קוק, במסד הנתונים הקולנועיים IMDb (באנגלית) פרנק קוק, באתר MusicBrainz (באנגלית) פרנק קוק, באתר Discogs (באנגלית) פרנק קוק, ברשת החברתית פייסבוק (באנגלית)
יחסי גאנה–דנמרק

יחסי גאנה–דנמרק הם היחסים הדו-צדדיים בין דנמרק לגאנה. היחסים בין המדינות החלו ב-1660, אז דנים התיישבו בחוף הזהב. היחסים הדו-צדדיים מתוארים כחמים וחזקים. דנמרק סייעה לגאנה בפיתוח מאז 1958. בשנת 2007 היצוא הדני לגאנה הסתכם ב-108 מיליון קרונה דנית, ואילו הייצוא של גאנה לדנמרק הסתכם בכ-210 מיליון קרונה דנית. משנת 1958 סייעה דנמרק לגאנה בפיתוח. סיוע הפיתוח נפסק בסוף שנות ה-70 עד 1983. גאנה נבחרה לתוכנית הסיוע הדנית בשנת 1990. דנמרק מסייעת לגאנה בפיתוח כלכלי, שלום ויציבות, בריאות, תחבורה, תמיכה במגזר הפרטי ובמאבק בעוני. דנמרק מחזיקה בגאנה שגרירות באקרה ואילו גאנה מחזיקה שגרירות בקופנהגן. מדיה וקבצים בנושא יחסי גאנה–דנמרק בוויקישיתוף "The voice of Denmark is strong in Ghana". Denmark.dk. Denmark.dk. 5 בפברואר 2010. אורכב מ-המקור ב-14 בפברואר 2011. נבדק ב-17 באפריל 2011. {{cite web}}: (עזרה) Government of Denmark. "Ambassador's greeting". Ministry of Foreign Affairs (Denmark). Ministry of Foreign Affairs (Denmark). אורכב מ-המקור ב-3 בספטמבר 2011. נבדק ב-17 באפריל 2011. {{cite web}}: (עזרה) "Landefakta Ghana". Ministry of Foreign Affairs of Denmark (בדנית). WayBack Machine. אורכב מ-המקור ב-19 בינואר 2008. נבדק ב-22 בדצמבר 2011. {{cite web}}: (עזרה) "Ghana — Denmark Partnership Strategy for Development Cooperation 2004-2008" (PDF). DANIDA. 2003. p. 38. ISBN 87-7964-981-5. נבדק ב-17 באפריל 2011. {{cite web}}: (עזרה)(הקישור אינו פעיל, July 2019) Government of Denmark. "Danish embassy in Accra, Ghana". Ministry of Foreign Affairs (Denmark). אורכב מ-המקור ב-24 במרץ 2011. נבדק ב-17 באפריל 2011. {{cite web}}: (עזרה) Government of Ghana. "Ghana embassy in Copenhagen, Denmark". Ministry of Foreign Affairs (Ghana). נבדק ב-17 באפריל 2011. {{cite web}}: (עזרה)
יחסי טורקיה–ליכטנשטיין

יחסי טורקיה–ליכטנשטיין הם היחסים הדיפלומטיים הרשמיים שבין הרפובליקה הטורקית לבין נסיכות ליכטנשטיין. בהחלטה 92/3444 של מועצת השרים של הרפובליקה הטורקית בתאריך 24 באוגוסט 1992 נכתב כי הרפובליקה הטורקית תאמין את שגרירותה שבברן, בירת שווייץ, על ליכטנשטיין הסמוכה. ההחלטה יצאה לפועל ב-2 באוקטובר 1992 ואז הואמנה בפועל השגרירות הטורקית בשווייץ על ליכטנשטיין כשהשגריר מגיש לנסיך את כתב האמנתו. הסחר שבין שתי המדינות מגיע מדי שנה לכ-8 מיליון דולרים אמריקאיים. הייצוא הטורקי העיקרי לליכטנשטיין הוא חומרים כימיים, פלסטיק, חומרים תעשייתיים, טקסטיל ורהיטים. טורקיה אינה מיוצגת בליכטנשטיין, הן בדרג השגרירות והן בדרג הקונסולרי. טורקיה האמינה את שגרירותה שבברן, בירת שווייץ הסמוכה, על ליכטנשטיין. ליכטנשטיין אינה מיוצגת בטורקיה, הן בדרג השגרירות והן בדרג הקונסולרי. Relations between Turkey and Liechtenstein, אתר משרד החוץ של טורקיה
יחסי גאנה–רוסיה

יחסי גאנה–רוסיה הם היחסים הדו-צדדיים בין גאנה ורוסיה. רוסיה מחזיקה בגאנה שגרירות באקרה, ואילו גאנה מחזיקה ברוסיה שגרירות במוסקבה. היחסים עדיין ידידותיים מאוד וקרובים. הקשרים בין המדינות חוו צמיחה דינאמית במיוחד בתקופת כהונתו של הנשיא הראשון של גאנה קוואמה נקרומה ששלט בין השנים 1957–1966. בשנת 1997 ביקרה משלחת גאנה באספה הפדרלית של הפדרציה הרוסית. בשנת 2003, ביקרה משלחת הדומא הממלכתית של הפדרציה הרוסית בראשות סגן יו"ר אנה צ'ילינגרובים. בשנת 2004, אירחה הפדרציה הרוסית, משלחת של הפרלמנט של גאנה. רוסיה וגאנה משתפות פעולה באופן פעיל באו"ם וארגונים בינלאומיים אחרים. בפברואר 2004 ניהל סגן שר החוץ של הפדרציה הרוסית אלכסנדר סלטנוב שיחה עם שרת החוץ של גאנה ננה אקופו-אדו. באוקטובר 2004 ביקר בגאנה סגן שר החוץ של הפדרציה הרוסית יורי פדוטוב. ביוני 2007, "בשוליים" של פסגת קבוצת השמונה התקיימה פגישה קצרה בין ולדימיר פוטין לנשיא גאנה ג'ון קופור. בשנת 2008 אמר שגריר רוסיה בגאנה כי הוא ישמח לקבל סיוע מממשלת רוסיה לקיים את המאבק נגד יתושים וזיהום סביבתי, אשר "יוערך מאוד" מכיוון שהם הבעיות הגדולות העומדות בפני גאנה. בספטמבר 2009 בניו יורק במהלך ארוחת בוקר מטעם מזכ"ל האו"ם באן קי מון, הזמין נשיא גאנה ג'ון אטא מילס את נשיא רוסיה מדבדב לגאנה בביקור רשמי. בתורו, נשיא רוסיה הזמין גם את נשיא גאנה לביקור רשמי במוסקבה. בפברואר 2010 נשיא רוסיה דמיטרי מדבדב שלח אל נשיא גאנה, ג'ון אטה מילס, הודעה מפורטת בנושאי שיתוף הפעולה הדו-צדדי, במיוחד בייצור פחמימנים. היקף הסחר של רוסיה-גאנה בשנת 2010 הסתכם ב-146 מיליון דולר (היצוא - 28 מיליון דולר - ייצור מתכות ברזל ובלתי ברזליות, דשן, נייר. והיבוא - בעיקר פולי קקאו, כמו גם עפרות מנגן ועץ טרופי - 118 מיליון דולר). במאי 2003 הוקמה לשכת המסחר גאנה-רוסיה. גאנה מעוניינת למשוך השקעות רוסיות בתחומי הובלה, אנרגיה, חקלאות, כרייה. הצד הרוסי ממשיך לסייע לגאנה בהכשרת כוח אדם לאומי. במוסדות ההשכלה הגבוהה במדינה ישנם בסך הכל למעלה מ-2,800 אנשי מקצוע גאנים משכילים. מדיה וקבצים בנושא יחסי גאנה–רוסיה בוויקישיתוף שגרירות גאנה ברוסיה (ברוסית)
יחסי המלדיביים–יפן

יחסי המלדיביים–יפן הם היחסים הדיפלומטיים בין רפובליקת המלדיביים לבין יפן. היחסים הדיפלומטיים בין שתי המדינות כוננו רשמית בשנת 1967. מאומון עבדול גאיום, נשיא האיים המלדיביים לשעבר, ביקר ביפן ארבע פעמים בין השנים 1984 עד 2001. בשנת 2014 נפגש עבדולה יאמין, נשיא האיים המלדיביים הנוכחי עם ראש ממשלת יפן, שינזו אבה בטוקיו. המלדיביים מיוצגת ביפן בדרג השגרירות באמצעות שגרירות רשמית שהיא בטוקיו, בירת יפן. יפן מיוצגת באיים המלדיביים בדרג השגרירות באמצעות שגרירות רשמית שהיא מחזיקה במאלה בירת המדינה. בשנת 1987 פרצה סערה אדירה והציפה חלק גדול מהאיים המלדיביים. ההרס העצום בעקבות הסערה השפיע מאוד על מדינת האי באוקיינוס ההודי, הנזק שנגרם לתשתיות בבירת האיים המלדיביים, מאלה הוערך בעלות משוערת של כ-6 מיליון דולר. בעקבות הסערה התמ"ג של האיים המלדיביים צנח ב-5.70% בשנה זו. האיים המלדיביים פנו ליפן וביקשו את סיוע החירום של יפן לעזרה, וממשלת יפן ענתה בחיוב. יפן החלה בפרויקט הגנה אנטי-צונאמי סביב האיים, הפרויקט הסתיים והוכתר כהצלחה בשנת 2002. שנתיים בלבד לאחר השלמת פרויקט זה, בשנת 2004, אירע אסון נוסף: רעידת אדמה מתחת לפני הים שקרתה באוקיינוס ההודי ועוצמתה הייתה 9.1 ומעלה, ולאחר רעידת האדמה צונאמי שנוצר בעקבות רעידת האדמה תקף את חלקו המערבי האוקיינוס השקט וכמעט כל אזור חוף באוקיינוס ההודי כולל המלדיביים. צונאמי זה הרג 230,000–280,000 איש בסרי לנקה, הודו, תאילנד, מלזיה, מדגסקר, סומליה, קניה, טנזניה, דרום אפריקה והמלדיביים. עם זאת, באיים המלדיביים, ההגנה האנטי-צונאמי שנבנתה על ידי יפן, הגנה על אלה שחיו במאלה. מדיה וקבצים בנושא יחסי המלדיביים–יפן בוויקישיתוף יחסי המלדיביים–יפן, ברשת החברתית אקס (טוויטר) שגרירות המלדיביים ביפן (באנגלית) שגרירות יפן במלדיביים (באנגלית) Japan-Maldives Relations (Basic Data), Ministry of Foreign Affairs of Japan (באנגלית) President Yameen announces successful bilateral summit meeting | Mald…, archive.is, ‏2014-09-17 Opening reception Thursday, May 10, 2007 Embassy of Maldives | モルディブ大使館_日本語, web.archive.org, ‏2016-03-04 Ring Of Protection | August 2014 | Highlighting Japan, www.gov-online.go.jp Maldives GDP (official exchange rate) - Economy, www.indexmundi.com (באנגלית) Earthquakes with 50,000 or More Deaths, web.archive.org, ‏2013-05-07 "Indonesia quake toll jumps again" (באנגלית בריטית). 2005-01-25. נבדק ב-2020-03-15. "Tsunami-hit nations mark anniversary". BBC News (באנגלית בריטית). 2014-12-26. נבדק ב-2020-03-15.
יחסי ברוניי–ספרד

יחסי ברוניי–ספרד הם היחסים הדו-צדדיים בין ברוניי לספרד. ספרד וברוניי כוננו יחסים דיפלומטיים ביוני 1984. לספרד אין שגרירות תושבת בברוניי, והיא מיוצגת באמצעות שגרירותה בקואלה לומפור, מלזיה. לברוניי גם אין שגרירות תושבת בספרד, היא מיוצגת באמצעות שגרירותה בפריז, צרפת. היחסים הדו-צדדיים הם לבביים בזכות העדר המחלוקות והיחסים שיש לסולטאן ומשפחתו עם משפחת המלוכה הספרדית. UNDP מציב את ברוניי בקטגוריית המדינות המפותחות על פי מדד ההתפתחות האנושית המתפרסם מדי שנה. ברוניי אינה נחשבת על ידי הרשויות הספרדיות כמדינה מועדפת לשיתוף פעולה בפיתוח. אין משרד לשיתוף פעולה טכני של ספרד בברוניי. Ficha de Brunei Office of Diplomatic Information. Ministry of Foreign Affairs and Cooperation. Section: Diplomatic relations. Ficha de Brunei Office of Diplomatic Information. Ministry of Foreign Affairs and Cooperation. Section: Cooperation.
יחסי ברוניי – ניו זילנד

יחסי ברוניי–ניו זילנד הם יחסי החוץ הדו-צדדיים בין ברוניי לניו זילנד. הנציבות העליונה של ברוניי בבנדר סרי בגוואן מוסמכת לניו זילנד ואילו הנציבות העליונה של ניו זילנד בקואלה לומפור מוסמכת לברוניי. היחסים בין המדינות כוננו ב-5 במאי 1984. היחסים היו תמיד ידידותיים וחיוביים עם שיתוף פעולה כזה בסחר חינוך וביטחון. בין שתי המדינות נחתמו מספר מזכרי הבנות. בשנת 2012, הסחר הכולל הגיע NZ $ 1.2 מיליארד, כאשר היצוא העיקרי מניו זילנד לברוניי כלל מוצרי חלב ואילו היצוא העיקרי מברוניי לניו זילנד כלל בעיקר נפט גולמי. בחינוך נחתם מזכר הבנות בין ממשלת ברוניי לאוניברסיטת אוטגו, ולפיו מספר קטן של סטודנטים לרפואה ורפואת שיניים יגיעו מברוניי ללמוד בניו זילנד. לאוניברסיטת לינקולן יש גם קשרים עם ברוניי וכרגע ישנם כ-100 סטודנטים מברוניי שלמדו בניו זילנד. יחסי הגנה מתמשכים נערכו בעיקר על ידי תרגילים צבאיים וסיוע לאימונים. "Brunei-New Zealand Relations". Ministry of Foreign Affairs and Trade (Brunei). אורכב מ-המקור ב-24 בפברואר 2014. נבדק ב-21 בפברואר 2014. {{cite web}}: (עזרה) "Brunei-New Zealand (Bilateral links)". Ministry of Foreign Affairs and Trade (New Zealand). נבדק ב-21 בפברואר 2014. {{cite web}}: (עזרה)
ויוורואידה

ויוורואידה (שם מדעי: Viverroidea) היא אינפרא-סדרה מסדרת הטורפים ותת-סדרת דמויי חתול, הכוללת ארבע משפחות קיימות הקרובות לגחניים ובעלות קירבה רחוקה יותר לחתוליים, לליסטנגים אסייתיים ולנימרווידיים הנכחדים. הם חיים בטבע באפריקה, מדגסקר ובדרום ודרום-מזרח אסיה כשהמין גחן מצוי חי בקצה אירופה. מינים אלה קטנים בהרבה משאר בני הקבוצה והם בעלי מבנה המתאים לטיפוס עצים. בניגוד לחתולים הם אינם בעלי טפרים נשלפים, אך בעלי קרסוליים חזקים וכפות רגליים רחבות, מזכירים מעט כפות של דובים או של ראקונים. הגדולים מבני הקבוצה הם הצבועיים שמבנם חסון יחסית ובעל דמיון מסוים לכלבים. שאר המינים רזים ומוארכים, מבנה המתאים לתאוצה בין הענפים אחרי טרף. הקבוצה כוללת 2 קבוצות עיקריות: הגחניים שהם בעלי מאפיינים של חתולים ועל-משפחת ההרפסטואידה, הקרובה יותר לנמיות ולטורפי מדגסקר. משפחה גחניים (Viverridae) על-משפחה הרפסטואידה (Herpestoidea) קבוצה Hyaenidae משפחה לופוקייניים (Lophocyonidae) - נכחדה משפחה צבועיים (Hyaenidae) משפחה פרקרוקוטיים (Percrocutidae) - נכחדה קבוצה Herpestidae משפחה נמייתיים (Herpestidae) משפחה טורפי מדגסקר (Eupleridae) חלק מהחוקרים משייכים הנה גם מינים מהמשפחה האפשרית סטנופלסיקטיים שנכחדה, אך קיימת עליה מחלוקת מדעית. ויוורואידה, באתר האנציקלופדיה של החיים (באנגלית)